CELEX: 32009D0873
Language: et
Date: 2009-11-30 00:00:00
Title: 2009/873/EÜ: Komisjoni otsus, 30. november 2009 , millega muudetakse otsust 2006/168/EÜ veiseembrüote ühendusse importimiseks heakskiidetud embrüokogumis- ja embrüotootmisrühmade nimekirjade koostamise osas (teatavaks tehtud numbri K(2009) 9320 all) (EMPs kohaldatav tekst)

2.12.2009   
            
            
               ET
            
            
               Euroopa Liidu Teataja
            
            
               L 315/22
            
         
      KOMISJONI OTSUS,
   30. november 2009,
   millega muudetakse otsust 2006/168/EÜ veiseembrüote ühendusse importimiseks heakskiidetud embrüokogumis- ja embrüotootmisrühmade nimekirjade koostamise osas
   (teatavaks tehtud numbri K(2009) 9320 all)
   (EMPs kohaldatav tekst)
   (2009/873/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 25. septembri 1989. aasta direktiivi 89/556/EMÜ koduveiste embrüote ühendusesisese kaubanduse ja nende kolmandatest riikidest impordi loomatervishoiu nõuete kohta, (1) eriti selle artikli 7 lõiget 1 ja artikli 9 lõike 1 punkti b,
   ning arvestades järgmist:
   
               (1)
            
            
               Direktiivis 89/556/EMÜ on sätestatud loomatervishoiu nõuded, millega reguleeritakse külmutamata ja külmutatud koduveiseembrüote ühendusesisest kaubandust ja kolmandatest riikidest importimist.
            
         
               (2)
            
            
               Komisjoni 4. jaanuari 2006. aasta otsuses 2006/168/EÜ, millega kehtestatakse loomatervishoiu ja veterinaarsertifikaatide nõuded veiseembrüote ühendusse importimiseks, (2) on sätestatud, et liikmesriigid peavad lubama selliste koduveiseembrüote importi, mis on kogutud või toodetud kõnealuse otsuse I lisas nimetatud kolmandas riigis komisjoni otsuse 92/452/EMÜ (millega kehtestatakse kolmandate riikide heakskiidetud embrüokogumisrühmade nimekirjad veiste embrüote ekspordiks ühendusse) (3) lisas nimetatud embrüokogumis- või embrüotootmisrühma poolt.
            
         
               (3)
            
            
               Komisjoni 14. veebruari 2008. aasta otsusega 2008/155/EÜ, millega kehtestatakse nimekiri kolmandate riikide embrüokogumis- ja -tootmisrühmadest, mis on saanud heakskiidu veiseembrüote importimiseks ühendusse, (4) tunnistati kehtetuks ja asendati otsus 92/452/EMÜ. Otsuses 2008/155/EÜ on sätestatud, et liikmesriigid võivad importida embrüoid kolmandatest riikidest vaid siis, kui neid on kogunud, töödelnud ja ladustanud nimetatud otsuse lisas esitatud nimekirjadesse kantud embrüokogumis- ja embrüotootmisrühmad.
            
         
               (4)
            
            
               Nõukogu 15. juuli 2008. aasta direktiiviga 2008/73/EÜ, millega lihtsustatakse nimekirjade koostamise ja andmete avaldamise korda veterinaar- ja zootehnika valdkonnas ning muudetakse direktiive 64/432/EMÜ, 77/504/EMÜ, 88/407/EMÜ, 88/661/EMÜ, 89/361/EMÜ, 89/556/EMÜ, 90/426/EMÜ, 90/427/EMÜ, 90/428/EMÜ, 90/429/EMÜ, 90/539/EMÜ, 91/68/EMÜ, 91/496/EMÜ, 92/35/EMÜ, 92/65/EMÜ, 92/66/EMÜ, 92/119/EMÜ, 94/28/EÜ, 2000/75/EÜ, otsust 2000/258/EÜ ja direktiive 2001/89/EÜ, 2002/60/EÜ ja 2005/94/EÜ, (5) muudeti direktiivi 89/556/EMÜ ja võeti kasutusele veiseembrüote ühendusse importimiseks heakskiidetud kolmandate riikide embrüokogumise- ja embrüotootmisrühmade nimekirjade koostamise ja andmete avaldamise lihtsustatud kord. 1. jaanuaril 2010 kehtima hakkava uue korra kohaselt ei kuulu nimekirja koostamine enam komisjoni pädevusse. Komisjonile saadetakse üksnes embrüokogumis- ja embrüotootmisrühmade nimekiri, mille kolmanda riigi pädev asutus on vastavalt direktiivis 89/556/EMÜ sätestatud tingimustele heaks kiitnud ning millesse kantud rühmadest võib embrüoid ühendusse saata ning komisjon teeb need nimekirjad teavitamise eesmärgil üldsusele kättesaadavaks.
            
         
               (5)
            
            
               Seoses direktiiviga 2008/73/EÜ kasutusele võetava uue korraga kohaldatakse otsust 2008/155/EÜ 31. detsembrini 2009.
            
         
               (6)
            
            
               Seepärast tuleks otsust 2006/168/EÜ vastavalt muuta.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2006/168/EÜ artikkel 1 asendatakse järgmisega:
   
      „Artikkel 1
      Embrüote impordi üldtingimused
      Liikmesriigid lubavad importida koduveiste embrüoid (edaspidi „embrüod”), mis on direktiivi 89/556/EMÜ artikli 8 kohaselt heakskiidetud embrüokogumisrühmade või embrüotootmisrühmade poolt kogutud või toodetud käesoleva otsuse I lisas loetletud kolmandas riigis.”
   
   Artikkel 2
   Käesolevat otsust kohaldatakse alates 1. jaanuarist 2010.
   Artikkel 3
   Käesolev otsus on adresseeritud liikmesriikidele.
   
      Brüssel, 30. november 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 302, 19.10.1989, lk 1.
   
      (2)  ELT L 57, 28.2.2006, lk 19.
   
      (3)  EÜT L 250, 29.8.1992, lk 40.
   
      (4)  ELT L 50, 23.2.2008, lk 51.
   
      (5)  ELT L 219, 14.8.2008, lk 40.